NORAKSTS

|  |  |
| --- | --- |
| 24.10.2024. | Nr.13/25 |

**Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā**

**apbūves tiesības IZSOLES REZULTĀTU APSTIPRINĀŠANA**

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 12.punktu, 10.panta pirmās daļas 16.punktu, Civillikuma 1129.2pantu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 4. nodaļu, Jelgavas valstspilsētas pašvaldības domes 2024. gada 22. augusta lēmumu Nr. 9/6 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsole” un Jelgavas valstspilsētas pašvaldības Izsoles komisijas 2024. gada 7. oktobra lēmumu Nr.13/1 “Par Zemgales industriālā parka teritorijas zemes vienības Slokas ielā 7, Jelgavā daļas un zemes vienības slokas ielā 11 , Jelgavā apbūves tiesības izsoli”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Apstiprināt Zemgales industriālā parka teritorijas zemes vienības ar kadastra apzīmējumu 09000230024 Slokas ielā 7, Jelgavā daļas aptuveni 168000 m2 platībā (platība tiks precizēta pēc zemes kadastrālās uzmērīšanas darbu veikšanas) un zemes vienības ar kadastra apzīmējumu 09000230015 Slokas ielā 11, Jelgavā 23261 m2 platībā (turpmāk – Nekustamais īpašums) apbūves tiesības izsoles rezultātus un piešķirt apbūves tiesību izsoles vienīgajai dalībniecei Juodeliai SIA, reģistrācijas numurs 40203549942, par apbūves tiesības maksu gadā bez pievienotās vērtības nodokļa 30000,00 *euro* (trīsdesmit tūkstoši *euro*, 00 centi).
2. Jelgavas valstspilsētas pašvaldības izpilddirektoram slēgt līgumu par Nekustamā īpašuma apbūves tiesības piešķiršanu Juodeliai SIA, reģistrācijas numurs 40203549942.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī